Ian Barbour
<s>Ian Graeme Barbour (Peking, 5. 10. 1923. – Minneapolis, 24. 12. 2013), američki fizičar, teolog, filozof i pisac.</s>

<s>Biografija 
Barbour je rođen 1923. u Pekingu, tadašnjoj Republici Kini, gdje su njegov škotski otac i američka majka predavali na Univerzitetu u Yanjingu.</s><s>Za vrijeme njegove mladosti porodica se selila u Sjedinjene Države i Englesku, te su se konačno skrasili u SAD-u kada je imao 14 godina.</s><s>Barbourov otac predavao je na univerzitetima u Pasadeni, Cincinnatiju i New Yorku, sve dok konačno nije dobio stalan posao u Cincinnatiju.</s><s>Barbour je 1943. stekao titulu prvostupnika na Koledžu Swarthmore u Pennsylvaniji gdje je studirao fiziku, a tri godine kasnije (1946) diplomirao je na Univerzitetu Duke.</s><s>Postdiplomski studij pohađao je na Univerzitetu u Chicagu zajedno s italijanskim fizičarem Enricom Fermijem.</s><s>Doktorirao je 1949. i akademsku karijeru započeo je na Koledžu Kalamazoo u Michiganu gdje je 1951. postao čelnikom odsjeka za fiziku.</s>

<s>Usprkos uspješnoj karijeri profesora fizike, Barbour je 1953. okrenuo novu životnu stranicu i upisao studij etike i teologije na Univerzitetu Yale.</s><s>Završio ga je 1956. godine, a još od 1955. postavljen je za predavača na odsjeku za religiju i fiziku na Koledžu Carleton u Northfieldu.</s><s>Posvećen istraživanju odnosa nauke i religije, Barbour je 1972. na Carletonu pokrenuo interdisciplinarni program za promicanje istraživanja dvaju disciplina.</s><s>Godine 1981. postao je prvi profesor nauke, tehnologije i društva na Carletonu, a titulu emeritusa stekao je 1986. godine.</s>

<s>Barbour je napisao više knjiga i naučnih članaka o odnosu nauke i religije.</s><s>Njegovo djelo "Pitanja u nauci i religiji" (, 1966) bila je jedna od prvih knjiga koja je tretirala dvije discipline kao međusobno skladne, a ne kao odvojene ili suprotstavljene.</s><s>Ova publikacija ubrzo je postala široko rasprostranjena na brojnim univerzitetima.</s><s>Druga značajna Barbourova knjiga je "Mit, modeli i paradigme" (, 1974) u kojoj se vrši komparativna analiza koncepata i metoda istraživanja u nauci i religiji.</s><s>Knjiga je bila nominirana za američku Nacionalnu književnu nagradu ().</s>

<s>"Religija u vremenu nauke" (, 1990) i "Etika u vremenu tehnologije" (, 1993), dvotomski set predavanja prezentiran u Škotskoj, nagrađen je 1993. od strane Američke akademije za religiju.</s><s>Među temama koje je Barbour obradio su uloga religije u tretmanu i razvoju okoliša, zatim utjecaj evolucije i velikog praska na religijsku misao, te utjecaj religije na etička pitanja podignuta ubrzanim razvojem medicine, genetičkog inženjeringa, poljoprivrede i računarstva.</s><s>Barbour je kasnije izdao revidiranu i proširenu verziju "Religije u vremenu nauke" pod naslovom "Religija i nauka: Historijska i suvremena pitanja" (, 1997).</s><s>U knjizi "Kad nauka susreće religiju: Neprijatelji, stranci ili partneri?" (, 2000) Barbour ispituje moguće odgovore na sukob nauke i religije, te dolazi do konačnog zaključka da dvije discipline nisu međusobno isključive.</s>

<s>Godine 1999.</s><s>Barbour je dobio prestižnu Nagradu Templeton, a dobivenih 1,000.000 USD poklonio je Centru za teologiju i prirodne nauke (), edukacijskoj organizaciji pridruženoj GTU-u odnosno Kalifornijskom univerzitetu.</s>

<s>Opus 
 Christianity & the Scientists (1960)
 Issues in Science and Religion (1966)
 Science & Religion (1968)
 Science & Secularity: The Ethics of Technology (1970)
 Myths, Models and Paradigms (1974), 
 Religion in an Age of Science (1990), 
 Uvod iz Religion & Science: History, Method, Dialogue (1996), W. Mark Richardson (ur.) i Wesley J. Wildman (ur.), 
 Religion and Science: Historical and Contemporary Issues (1997)  (revidirana i proširena verzija Religion in an Age of Science)
 When Science Meets Religion, (2000), 
 Nature, Human Nature, and God (2002),</s>

<s>Vanjske veze 
  Ian Barbour, Encyclopædia Britannica
  Ian G. Barbour, The Gifford Lectures
  Templeton Prize Laureate Ian Barbour, pioneer in science and religion, dies at 90 , Templeton Prize</s>

<s>Američki fizičari
Američki teolozi
Američki filozofi</s>

